**REFERAT FRA MØTE I SANDEFJORD ROTARY KLUBB**

**Tid: 5.10.2016** kl 18.30

**Sted:** Rotaryrommet, Rica Park Hotel Sandefjord

**Til stede:** 23 medlemmer møtte, samt reflektant Thor Magnar Olsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Møtet ble ledet av president Signe M. Stenersen som ønsket velkommen. Presidenten tok innledningsvis opp at Jan Eivind hadde fylt år i uken som var.

Karin Virik holdt et 3 minutt-foredrag hvor temaet var status for kommunesammenslåingsprosessen, samt diskusjonen som har vært rundt rådmannens etterlønn og økningen i godtgjørelser til politikere.

Kveldens hovedprogram stod Line Haugland fra Vinmonopolet for: Hun gjennomførte et foredrag om Vinmonopolet og noen utvalgte vinland og merker. Hun har jobbet i Vinmonopolet i Larvik i 30 år. Det har vært en rivende utvikling. Sandefjord har utvidet sitt utvalg de siste 30 årene fra 300 merker til 4.500 pr. i dag. Larvik har 2.500. Vinmonopolet ble etablert for 94 år siden. En handelsavtale mellom Norge og Portugal var noe av årsaken. De kjøpte tørrfisk av oss og vi kjøpte vin av dem. Denne politiske handelsavtalen som ble inngått på 70-tallet førte til en stadig økende vininteresse. Snakket om 6-kroners rødvin fra Spania som den gangen kunne være veldig god. Mange typer viner og årganger ble den gangen slått sammen og kunne derfor være av meget god kvalitet. På 80-tallet var det champagne og finere/dyrere viner som var populært. På 90-tallet slo vininteressen til for fullt. Ansatte ble nå skolert og fikk oppgradert sin kompetanse for å møte kundenes interesse og kunnskaper. Italia ble trendsetter i Norge som vinland. Alle skulle ha italiensk rødvin. Ripasso – Amarone. Hun fortale om hvordan ripasso og amarone vinene lages. Hun er også innom Riesling, Sancerre, og rosevin. Riesling med litt sødme kan passe bra til pinnekjøtt og ribbe.

I foredraget gikk hun også gjennom øl og utviklingen fra store bryggerier til mikrobryggerier – som det nå er 173 av. Vinmonopolet har åpnet 2 egne ølutsalg i Stavanger og Trondheim.

Avslutningsvis reflekterte hun rundt Vinmonopolets fremtid. Snakket litt om rammebetingelser og nevnte at det nå var 400 forskjellige vinimportører i landet.

Foredragsholderen ble takket av presidenten, og som etter dette takket for oppmøtet og minnet om neste møte.

Møtet ble som vanlig hevet kl 19.30.

Referent Karin Virik

13. oktober 2016

.